ሰባት ዓመት ያስቆጠረው የድሬደዋ ውሃ ፕሮጀክት
ተይዞ የነበረው በጀት ከ650 ሚሊዮን ብር በላይ ሲሆን በሌላ በኩል ደግሞ ለፕሮጀክቱ ይሠራል የተባለ የኤሌክትሪክ አገልግሎትም በመዘግየቱ ለጀኔሬተር በወር በሚሊዮን የሚቀጠር ገንዘብ እየወጣ እንደሆነ ቅርበት ያላቸው ምንጮች ለቪኦኤ ገልፀዋል።የከተማዪቱ የውኃና ፍሳሽ ባለስልጣን የፕሮጀክቱ ሥራ ለሁለት ዓመታት መዘግየቱን አምኖ “ከአቅም በላይ በሆነ ችግር ምክንያት ነው” ነው ብሏል። በመጭዎቹ ሦስት ሣምንት ውስጥ እንደሚጠናቀቅም አመልክቷል።ከፕሮጀክቱ በጀት ላይ የ46 ሚሊዮን ብር ሥራ ለማከናወን የአገልግሎት ክፍያ የተፈፀመለት የኢትዮጵያ ኤሌክትሪክ አገልግሎት የድሬዳዋ ዲስትሪክት በበኩሉ “በተያዘው የጊዜ ሠሌዳ መሠረት እየሠራሁ ነው፤ በሦስት ቀን ጊዜ ውስጥ አጠናቅቃለሁ” ብሏል። (ዝርዝርሩን ከተያያዘው የድምፅ ፋይል ያዳምጡ)  